Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 765/13/8811	Trebišov, 19.12.2013
EEČ : 2-69-720-2013

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Trebišov
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 50,00 € 
b.	Peňažná suma určená na všeobecne prospešné účely: 25,00 € 
c.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou XXXXX
	Dňa  28.08.2013 v čase okolo 13.00 h na vodnej ploche pod protipovodňovou hrádzou rieky Latorica, evidovanej ako Latorica 2, č. revíru 4-1190-1-1 v katastri obce Boľ, bez rybárskeho povolenia, rukou lovil ryby, kde takto ulovil celkom 11 ks karasov striebristých o celkovej váhe 2,8 kg, 5 ks sumčekov amerických o celkovej váhe 0,35 kg a 1 ks kapra o celkovej váhe 0,85 kg, čím takto svojim konaním zasiahol do rybárskeho práva, nakoľko porušil ustanovenie § 10 ods. 1 zák. č. 139/2002 Z. z. o rybárstve, čím pre  Miestnu organizáciu SRZ XXXXX spôsobil škodu vo výške 13,70 €.

Odôvodnenie: 
Uznesením policajného orgánu OO PZ XXXXX sp. zn. XXXXX z 30.09.2013 bolo začaté trestné stíhanie vo veci pre prečin pytliactva podľa § 310 ods. 1 Tr. zákona. Následne dňa 14.10.2013 bolo vznesené obvinenie XXXXX pre prečin pytliactva podľa § 310 ods. 1 Tr. zákona, na tom skutkovom základe, ako je uvedené vo výroku tohto uznesenia. 

V rámci mediačného konania zástupca poškodenej strany XXXXX vyhlásil, že od obv. XXXXX si nenárokuje náhradu škody, pretože poškodenej strane škoda nevznikla, nakoľko ulovené ryby boli vrátené poškodenej strane. 

Dňa 19.11.2013 zložil obvinený XXXXX na účet Krajskej prokuratúry v Košiciach peňažnú sumu vo výške 50,- €. Zo záznamu o zložení peňažnej sumy obvinený určil 50 % sumy, t. j. 25,- € štátu na peňažnú pomoc poškodeným podľa osobitného predpisu a 50 % zo zloženej sumy, t. j. 25,- € Slovenskému rybárskemu zväzu, Miestnej organizácii XXXXX, číslo účtu: XXXXX XXXXX.

Z uvedeného teda vyplýva, že obvinený i zástupca poškodenej strany súhlasili so schválením zmieru, obvinený vyhlásil, že spáchal skutok, pre ktorý je stíhaný, škoda pre poškodenú stranu nevznikla, pretože ryby boli vrátené a zložil na účet Krajskej prokuratúry v Košiciach peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu. 

Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery, prokurátor považoval takýto spôsob rozhodnutia za dostačujúci, a preto zmier medzi obvineným na jednej strane a poškodenou stranou na strane druhej schválil a trestné stíhanie proti obv. XXXXX zastavil. 

Po vykonateľnosti uznesenia o schválení zmieru a zastavení trestného stíhania v predmetnej veci nariaďuje sa učtárni Krajskej prokuratúry v Košiciach, aby bola suma 25,- € poukázaná štátu na peňažnú pomoc poškodeným podľa osobitného predpisu a suma 100,- € poukázaná  Slovenskému rybárskemu zväzu, Miestnej organizácii XXXXX, číslo účtu: XXXXX XXXXX.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Bók
prokurátor